Pompierii au intervenit în acestă dimineață, în jurul orei 04.50, după ce un incendiu a izbucnit la o anexă din orașul Băicoi. Din fericire nu au existat victime.
Potrivit ISU Prahova, în această dimineață, pompierii militari din cadrul Gărzii de Intervenție Băicoi au intervenit pentru localizarea și lichidarea unui incendiu produs la o gospodărie din orașul Baicoi.
Imediat, la locul indicat au fost mobilizate 2 autospeciale de stingere și un echipaj SMURD.
Incendiul se manifesta la o anexă gospodărească și la o parte din casa de locuit, pe o suprafață de aproximativ 50 mp.
Pompierii au acționat cu promptitudine și au împiedicat propagarea la vecinătăți, fiind salvată și partea din locuință care nu a fost afectată de flăcări.
Nu au fost înregistrate victime.
Pompierii au stabilit că incendiul a pornit, cel mai probabil, de la un scurtcircuit electric produs la o lampă.